Bulgaars-Ortodokse Kerk - Wikipedia
Die Bulgaars-Ortodokse Kerk (Bulgaars: Българска православна църква; Balgarska prawoslawna tsarkwa) is ’n outokefale Oosters-Ortodokse Kerk. Dit is in volle gemeenskap met die ander Oosters-Ortodokse kerke. Die primaat van die kerk het die titel Metropoliet van Sofia en Patriarg van die hele Bulgarye.
Bulgarye se patriargale katedraal, die Aleksander Nefski-herdenkkatedraal in Sofia.
Stigter Boris I
Hoof se titel Metropoliet van Sofia en Patriarg van die hele Bulgarye
Setel Sofia, Bulgarye
Gelowiges Sowat 8 miljoen
Gemeentes 2 600
Priesters 1 500
Die kerk het sowat 6,5 miljoen lede in Bulgarye en tussen 1,5 en 2 miljoen lede in verskeie Europese lande, Noord- en Suid-Amerika en Australië. Die erkenning van die outokefale Bulgaarse patriargaat in 927 deur die Patriargaat van Konstantinopel maak die kerk die oudste Slawies-Ortodokse kerk in die wêreld.
Die Bulgaars-Ortodokse Kerk word ingedeel in 13 bisdomme in Bulgarye en nog twee in Wes- en Sentraal-Europa, Amerika, Kanada en Australië. Die bisdomme word opgedeel in 58 distrikte en die distrikte in 2 600 gemeentes.
Wikimedia Commons het meer media in die kategorie Bulgaars-Ortodokse Kerk.
Ontsluit van "https://af.wikipedia.org/w/index.php?title=Bulgaars-Ortodokse_Kerk&oldid=1890263"